CELEX: 31981D0067
Language: el
Date: 1981-01-27 00:00:00
Title: 81/67/ΕΟΚ: Απόφαση τής Επιτροπής τής 27ης Ιανουαρίου 1981 περί εξουσιοδοτήσεως τού Βασιλείου τού Βελγίου, τού Μεγάλου Δουκάτου τού Λουξεμβούργου καί τού Βασιλείου τών Κάτω Χωρών νά πραγματοποιούν ενδοκοινοτική εποπτεία στίς εισαγωγες ορισμένων προϊόντων πού κατάγονται από τρίτη χώρα καί τίθενται σέ ελεύθερη κυκλοφορία μέσα στήν Κοινότητα, δυναμένων νά τύχουν προστατευτικών μέτρων βάσει τού άρθρου 115 τής συνθήκης (Τα κείμενα στην γαλλική και ολλανδική γλώσσα είναι τα μόνα αυθεντικά)

Avis juridique important

|

31981D0067

81/67/ΕΟΚ: Απόφαση τής Επιτροπής τής 27ης Ιανουαρίου 1981 περί εξουσιοδοτήσεως τού Βασιλείου τού Βελγίου, τού Μεγάλου Δουκάτου τού Λουξεμβούργου καί τού Βασιλείου τών Κάτω Χωρών νά πραγματοποιούν ενδοκοινοτική εποπτεία στίς εισαγωγες ορισμένων προϊόντων πού κατάγονται από τρίτη χώρα καί τίθενται σέ ελεύθερη κυκλοφορία μέσα στήν Κοινότητα, δυναμένων νά τύχουν προστατευτικών μέτρων βάσει τού άρθρου 115 τής συνθήκης (Τα κείμενα στην γαλλική και ολλανδική γλώσσα είναι τα μόνα αυθεντικά)  

Επίσημη Εφημερίδα αριθ. L 051 της 26/02/1981 σ. 0040 - 0041

***** ΑΠΟΦΑΣΗ ΤΗΣ ΕΠΙΤΡΟΠΗΣ  της 27ης Ιανουαρίου 1981  περί εξουσιοδοτήσεως του Βασιλείου του Βελγίου, του Μεγάλου Δουκάτου του Λουξεμβούργου και του Βασιλείου των Κάτω Χωρών να πραγματοποιούν ενδοκοινοτική εποπτεία στις εισαγωγές ορισμένων προϊόντων που κατάγονται από τρίτη χώρα και τίθενται σε ελεύθερη κυκλοφορία μέσα στην Κοινότητα, δυναμένων να τύχουν προστατευτικών μέτρων βάσει του άρθρου 115 της συνθήκης  (Μόνο το γαλλικό και το ολλανδικό κείμενο είναι αυθεντικά)  (81/67/ΕΟΚ)  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος, και ιδίως το άρθρο 115 πρώτο εδάφιο,  την απόφαση 80/47/ΕΟΚ της Επιτροπής της 20ής Δεκεμβρίου 1979 σχετικά με τα μέτρα εποπτείας και προστασίας που μπορούν να λαμβάνουν, κατόπιν αδείας, τα Κράτη μέλη έναντι της εισαγωγής ορισμένων προϊόντων καταγωγής τρίτων χωρών και θέσεως σε ελεύθερη κυκλοφορία σε ένα άλλο Κράτος μέλος (1), και ιδίως τα άρθρα 1 και 2,  Εκτιμώντας:  ότι δυνάμει της αποφάσεως 80/47/ΕΟΚ τα Κράτη μέλη δεν μπορούν να προβούν σε ενδοκοινοτική εποπτεία των εν λόγω εισαγωγών, παρά μόνο μετά από προηγούμενη άδεια από την Επιτροπή·  ότι με την απόφαση 80/605/ΕΟΚ (2) η Επιτροπή εξουσιοδοτεί τα Κράτη μέλη, κάθε ένα για ό,τι το αφορά, να πραγματοποιούν ενδοκοινοτική εποπτεία για ορισμένες εισαγωγές·  ότι στις 12 Δεκεμβρίου 1980 οι χώρες του Benelux υπέβαλαν αιτήσεις για ενδοκοινοτική εποπτεία για ορισμένο αριθμό άλλων προϊόντων·  ότι η Επιτροπή υπέβαλε τα στοιχεία που παρασχέθηκαν προς υποστήριξη των αιτήσεων αυτών σε λεπτομερή εξέταση, βάσει των κριτηρίων που ελήφθησαν υπόψη με τις αποφάσεις 80/47/ΕΟΚ και 80/605/ΕΟΚ·  ότι η Επιτροπή εξέτασε ιδιαίτερα αν οι εισαγωγές ήταν δυνατόν να αποτελέσουν αντικείμενο μέτρων εποπτείας κατά το άρθρο 2 της αποφάσεως 80/47/ΕΟΚ, αν παρασχέθηκαν οι ενδείξεις ως προς τις προκληθείσες οικονομικές δυσκολίες και αν κατά τη διάρκεια των ετών αναφοράς που προβλέπονται στην απόφαση 80/47/ΕΟΚ προέκυψαν εκτροπές εμπορίου, ή αν υποβλήθηκαν αιτήσεις τίτλου ενδοκοινοτικής εισαγωγής·  ότι πάντως μπορεί να δοθεί άδεια για μέτρα εποπτείας για τα κλωστοϋφαντουργικά προϊόντα της Ομάδας Ι, όπως καθορίζονται με τον κανονισμό (ΕΟΚ) αριθ. 3059/78 του Συμβουλίου (3), όπως τροποποιήθηκε τελευταία με τον κανονισμό (ΕΟΚ) αριθ. 3063/79 (4), ακόμη και αν δεν υπάρχουν εκτροπές εμπορίου ή αιτήσεις ενδοκοινοτικής αδείας, έναντι του κινδύνου να προκύψουν οικονομικές δυσκολίες στο εμπόριο των προϊόντων αυτών, λόγω της μεγάλης ευαισθησίας τους στις εισαγωγές·  ότι το συμπέρασμα αυτής της εξετάσεως είναι ότι οι εισαγωγές που αναφέρονται στο παράρτημα κινδυνεύουν να επιβαρύνουν ή να παρατείνουν τις υπάρχουσες οικονομικές δυσκολίες και ότι πρέπει από τώρα να εξουσιοδοτηθούν οι χώρες του Benelux να υποβάλλουν τις εισαγωγές τους σε ενδοκοινοτική εποπτεία μέχρι τέλους του 1981,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:  Άρθρο 1  Το Βασίλειο του Βελγίου, το Μεγάλο Δουκάτο του Λουξεμβούργου και το Βασίλειο των Κάτω Χωρών εξουσιοδοτούνται να προβαίνουν έως τις 31 Δεκεμβρίου 1981 σε ενδοκοινοτική εποπτεία των εισαγωγών που αναφέρονται στο παράρτημα, σύμφωνα με την απόφαση 80/47/ΕΟΚ.  Άρθρο 2  Η παρούσα απόφαση απευθύνεται στο Βασίλειο του Βελγίου, στο Μεγάλο Δουκάτο του Λουξεμβούργου και στο Βασίλειο των Κάτω Χωρών.  Έγινε στις Βρυξέλλες, στις 27 Ιανουαρίου 1981.  Για την 'Επιτροπή  Etienne DAVIGNON  Μέλος της Επιτροπής  (1) ΕΕ αριθ. L 16 της 22. 1. 1980, σ. 14.  (2) ΕΕ αριθ. L 164 της 30. 6. 1980, σ. 20.  (3) ΕΕ αριθ. L 365 της 27. 12. 1978, σ. 1.  (4) ΕΕ αριθ. L 347 της 31. 12. 1979, σ. 1.  ΠΑΡΑΡΤΗΜΑ  ΧΩΡΕΣ ΤΟΥ BENELUX  Κλωστοϋφαντουργικά προϊόντα για τα οποία έχουν καθιερωθεί κατηγορίες (1)  1,2.3 //   //   // Κατηγορία   // Χώρα καταγωγής  1.2.3 //   //   //   //   // 6  // Ινδονησία  //   // 21  // Λαϊκή Δημοκρατία της Κίνας  //   // 24  // Λαϊκή Δημοκρατία της Κίνας  //   // 26  // Ουγγαρία  //   // 30 Α  // Ρουμανία  //   // 73  // Ρουμανία  //   //   //  (1) Βλέπε κανονισμούς της Επιτροπής (ΕΟΚ) αριθ. 3063/79 και (ΕΟΚ) αριθ. 3061/79 (ΕΕ αριθ. L 347 της 31. 12. 1979 και ΕΕ αριθ. L 345 της 31. 12. 1979)